Jai Courtney

Jai Stephen Courtney (; lahir 15 Mac 1986) merupakan seorang pelakon dari Australia. Beliau memulakan kerjaya dalam bidang lakonan menerusi watak kecil dalam filem dan siri televisyen sebelum mendapat tawaran sebagai Charlie dalam filem aksi Jack Reacher (2012). Beliau kemudiannya muncul dalam A Good Day to Die Hard (2013) dan I, Frankenstein (2014).

Courtney turut mendapat peranan sebagai Varro dalam siri televisyen Spartacus: Blood and Sand (2010). Selain itu, beliau turut memegang watak sebagai Eric dalam filem cereka sains, Divergent (2014), dan Insurgent (2015). Beliau turut memegang watak sebagai Kyle Reese dalam Terminator Genisys dan Captain Boomerang pada tahun 2016 menerusi filem Suicide Squad.

Kehidupan awal
Courtney dilahirkan di Sydney, New South Wales, dan membesar di Cherrybrook, pinggir bandar Sydney. Bapa beliau, Chris, bekerja di syarikat elektrik milik negara, manakala ibunya, Karen, merupakan seorang guru di Galston Public School, di mana Courtney dan kakaknya turut belajar. Beliau kemudiannya ke Cherrybrook Technology High School dan Western Australian Academy of Performing Arts yang menamatkan belajar pada tahun 2008.

Kerjaya
Courtney mendapat tawaran pertama menerusi filem pendek kontroversi, Boys Grammar pada tahun 2005 yang turut dibintangi oleh Daniel Feuerriegel dan Adam J. Yeend. Pada tahun 2008, Courtney mendapat tawaran bagi sebuah siri di Australia, Packed to the Rafters, sebelum muncul dalam All Saints, To Hell & Bourke dan beberapa buah filem pendek yang lain. Pada tahun 2010, beliau memegang watak Varro dalam Spartacus: Blood and Sand untuk 10 buah episod, sebelum membintangi Jack Reacher pada tahun 2012 disamping Tom Cruise dan dalam A Good Day to Die Hard bersama Bruce Willis.

Pada tahun 2014, beliau muncul dalam filem I, Frankenstein sebagai Gideon dan Felony sebagai Jim Melic. Courtney kemudiannya muncul dalam Divergent (2014) dan Unbroken serta The Water Diviner sebagai Lt. Col. Hughes. Beliau muncul semula sebagai Eris dalam sekuel The Divergent Series: Insurgent (2015), yang memulakan penggambaran pada Mei 2014 dan ditayangkan pada 20 Mac 2015.

Courtney muncul sebagai Kyle Reese, dalam filem cereka sains, Terminator Genisys. Pengambaran filem Terminator Genisys bermula pada April/Mei 2014, dan telah ditayangkan pada 1 Julai 2015. Courtney telah bekerja untuk Terminator dan Insurgent dalam waktu yang sama.

Courtney turut menjadi suara latar Pinch Hitter untuk lagu "All of a Sudden" dari album pertama, When Friends Die in Accidents.

Pada Mac 2015, Courtney menandatangan untuk memegang watak sebagai Captain Boomerang dalam filem DC Comics, Suicide Squad, disamping Will Smith, Jared Leto dan Margot Robbie. Pengambaran bermula pada April 2015 sebelum ditayangkan pada Ogos 2016.

Kehidupan peribadi
Sehingga November 2012, Courtney telah menetap di Los Angeles, California. Beliau menjalinkan hubungan dengan Mecki Dent.

Filemografi
Filem
 Tahun Judul Peranan Nota 2009 Stone Bros. Eric 2012 Jack Reacher Charlie 2013  John "Jack" McClane, Jr. 2014 I, Frankenstein Gideon 2014 Divergent Eric Coulter 2014 Felony Jim Melic Tercalon – Australian Film Critics Association Award untuk Pelakon Pembantu Lelaki TerbaikTercalon – Film Critics Circle of Australia Award untuk Pelakon Pembantu Lelaki Terbaik 2014 Unbroken Hugh "Cup" Cuppernell 2014  Lt. Col. Cyril Hughes 2015  Eric Coulter 2015 Terminator Genisys Kyle Reese 2015 Man Down Devin Roberts 2016 Suicide Squad George "Digger" Harkness / Captain Boomerang 2016 The Exception Capt. Stefan Brandt 

Televisyen
 Tahun Judul Peranan Nota 2008 All Saints Harry Avent 2 episod 2008–09 Packed to the Rafters Damian 2 episod 2010 Spartacus: Blood and Sand Varro 8 episod 2017 Wet Hot American Summer: Ten Years Later Garth MacArthur

Teater
 Tahun Judul Peranan Nota 2017  Macbeth Macbeth Melbourne Theatre Company

Rujukan

Pautan



Kategori:Kelahiran 1986
Kategori:Orang hidup
Kategori:Pelakon lelaki Australia
Kategori:Pelakon filem Australia
Kategori:Pelakon televisyen Australia